Ընդունեք իմ անկեղծ շնորհավորանքներն ու բարեմաղթանքները` կանանց միջազգային օրվա` մարտի 8-ի կապակցությամբ: Տոն, որ զուգադիպում է գարնան զարթոնքի հետ և հնարավորություն ընձեռնում ևս մեկ անգամ արժևորել ու գնահատել ձեր վաստակը, նվիրումն ու մարդկային բարությունը, հոգու վեհությունն ու գեղեցկությունը: Ու պատահական չէ, որ այն, որպես հիշարժան օր, ամրագրված է մեր տոնացույցում և խոր հարգանքով են վերաբերվում այդ երևույթին: